**ДО**

**ОБЩИНСКИ СЪВЕТ**

**ГРАД ЕЛХОВО**

**ДОКЛАДНА ЗАПИСКА**

**от**

**ПЕТЪР АНДРЕЕВ КИРОВ – кмет на община Елхово**

**Относно: Актуализация на** **сборния бюджет на община Елхово**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Предлагам на Вашето внимание актуализация на сборния бюджет на община Елхово за 2019 година.

Във връзка с ангажиментите на община Елхово по принудително премахване на незаконно строителство вменени по реда на Закона за устройство на територията са необходими средства за обезпечаване на тази дейност. Предлагам същите да бъдат осигурени чрез завишаване на приходната част на бюджета по §13/04 Данък при придобиване на имущество по дарения и възмезден начин със средства в размер на 20 000 лв.

На основание гореизложеното предлагам Общински съвет, гр.Елхово да вземе следното

**Р Е Ш Е Н И Е:**

І. На основание чл.21, ал.1, т.6 от Закона за местното самоуправление и местната администрация и чл.124 ал.1 и ал.2 от Закона за публичните финанси променя сборния бюджет на община Елхово, както следва:

ПРИХОДНА ЧАСТ – местни дейности

1.Данъчни приходи

§13/04 Данък при придобиване на имущество по дарения и възмезден начин – било 200 000 лв., става 220 000 лв.

РАЗХОДНА ЧАСТ – местни дейности

1.Функция „Икономически дейности и услуги“

1.1. Дейност „Други дейности по икономиката“

§10/20 Разходи за външни услуги - било 19 848 лв., става 39 848 лв.

**ПЕТЪР КИРОВ**

*Кмет на община Елхово*